CELEX: 62010CA0351
Language: el
Date: 2011-06-16 00:00:00
Title: Υπόθεση C-351/10: Απόφαση του Δικαστηρίου (τέταρτο τμήμα) της 16ης Ιουνίου 2011 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Zollamt Linz Wels κατά Laki DOOEL (Κοινοτικός τελωνειακός κώδικας — Κανονισμός εφαρμογής του τελωνειακού κώδικα — Άρθρα 555, παράγραφος 1, στοιχείο γ', και 558, παράγραφος 1 — Όχημα που εισέρχεται στο τελωνειακό έδαφος υπό το καθεστώς προσωρινής εισαγωγής με πλήρη απαλλαγή από εισαγωγικούς δασμούς — Όχημα που χρησιμοποιείται για την εσωτερική κυκλοφορία — Αντικανονική χρήση — Γένεση της τελωνειακής οφειλής — Αρμόδιες εθνικές αρχές για την είσπραξη των δασμών)

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/7
            
         Απόφαση του Δικαστηρίου (τέταρτο τμήμα) της 16ης Ιουνίου 2011 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Zollamt Linz Wels κατά Laki DOOEL
   (Υπόθεση C-351/10) (1)
   
   (Κοινοτικός τελωνειακός κώδικας - Κανονισμός εφαρμογής του τελωνειακού κώδικα - Άρθρα 555, παράγραφος 1, στοιχείο γ', και 558, παράγραφος 1 - Όχημα που εισέρχεται στο τελωνειακό έδαφος υπό το καθεστώς προσωρινής εισαγωγής με πλήρη απαλλαγή από εισαγωγικούς δασμούς - Όχημα που χρησιμοποιείται για την εσωτερική κυκλοφορία - Αντικανονική χρήση - Γένεση της τελωνειακής οφειλής - Αρμόδιες εθνικές αρχές για την είσπραξη των δασμών)
   2011/C 226/12
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   Zollamt Linz Wels
   
      κατά
   
   Laki DOOEL
   
      Αντικείμενο
   
   Αίτηση εκδόσεως προδικαστικής αποφάσεως — Verwaltungsgerichtshof — Ερμηνεία των άρθρων 204, παράγραφος 1, στοιχείο α', και 215 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1), των άρθρων 555, παράγραφος 1, στοιχείο γ', και 558, παράγραφος 1, του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 (ΕΕ L 253, σ. 1), καθώς και του άρθρου 61 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1) — Οδική μεταφορά εμπορευμάτων εντός της Ευρωπαϊκής Ένωσης — Χρήση οχήματος που στερείται αδείας στο κράτος μέλος προορισμού των εμπορευμάτων — Τόπος όπου γεννάται η τελωνειακή οφειλή — Αρμοδιότητα του κράτους μέλους καταγωγής ή του κράτους μέλους προορισμού
   
      Διατακτικό
   
   Τα άρθρα 555, παράγραφος 1, και 558, παράγραφος 1, στοιχείο γ', του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου περί θεσπίσεως του κοινοτικού τελωνειακού κώδικα, όπως τροποποιήθηκε με τον κανονισμό (ΕΚ) 993/2001 της Επιτροπής, της 4ης Μαΐου 2001, έχουν την έννοια ότι αντικανονική χρήση οχήματος το οποίο εισάγεται στην Ευρωπαϊκή Ένωση υπό το καθεστώς πλήρους απαλλαγής από δασμούς και το οποίο χρησιμοποιείται στην εσωτερική κυκλοφορία πρέπει να θεωρείται ότι στοιχειοθετείται κατά τη στιγμή που το όχημα διέρχεται τα σύνορα του κράτους μέλους στο οποίο κυκλοφορεί κατά παράβαση των εθνικών διατάξεων που διέπουν τον τομέα των μεταφορών, όταν, δηλαδή, δεν έχει άδεια για εκφόρτωση χορηγηθείσα από το κράτος μέλος εκφορτώσεως, οι αρχές του κράτους αυτού είναι αρμόδιες για την είσπραξη των εν λόγω δασμών.
   
      (1)  ΕΕ C 274 της 9.10.2010.